Here is a page extracted from Wikipedia that may contain CSS, HTML, and a lot of unformatted text.

Title: Lucio Marineo Sículo
Content: Lucio Marineo Sículo (en siciliano Luciu Marineu Sìculu, Vizzìni, Reino de Sicilia 1460 - Valladolit, 1533) estió un historiador seciliano y cronista d'o Reino d'Aragón.

Biografía 
Naixiu de Vizzìni (Reino de Sicilia) en 1460, estió mayestro de luenga y literatura griega en Palermo. Dimpués se tresladó ta Castiella, a on dió clases mientres doce anyos en a Universidat de Salamanca.

Mientres a suya estada en a peninsula, o rei Ferrando o Catolico le gritó a la suya a Cort, nombrando-le capellán y cronista.

Amás d'ocupar iste cargo tamién educó en o italianismo tipico d'o Renaiximiento a os fillos d'os nobles aragoneses.

José Vargas Ponce escribió en o sieglo XVIII una Vida de Lucio Marineo Sículo dica fa poco inedita y que hue ha siu rescatada y editada por Fernando Durán y María del Carmen Ramos Santana.

Obra 

Destaca entre a suya obra como cronista o De laudibus Hispaniae Libri VII, publicau en Burgos en 1496, primera versión d'a posterior De rebus Hispaniae memorabilibus Libri XXV (Alcalá de Henares, 1530) y "De Aragoniae regibus et forum rebus gestis", que fue editada en cinco tomos en Zaragoza en 1509, y d'a que dimpués se quitó una parte adedicada a la diarquía aragonesa-castellana con o títol de "Sumario de la vida de los Reyes Católicos, don Fernando y doña Isabel" impresa en Madrit en l'anyo 1587.

Antiparti publicó en 1530 "Opus de rebus Hispaniae memoralibus" una replega d'estudeos historicos y biograficos que liga y completa bels d'os suyos treballos anteriors. Tamién ye autor d'un amplo epistolario en latín humanistico (Epistolarum familiarum libri XVII).

Publicacions
"De Hispaniae laudibus" (ca. 1497). Burgos: Fridericus Biel de Basilea, c. 1497.
"Opus de rebus Hispaniae memorabilibus modo castigatum atq[ue] Caesareae maistatis iussu in lucem editum" (1530). Impressum Compluti: per Michaelem de Eguia. "Obra compuesta por Lucio Marineo Sículo coronista d[e] sus Majestades de las cosas memorables de España" (1539). Alcala de Henares en casa de Iuan de Brocar. "Sumario de la clarissima vida, y heroycos hechos de los Catolicos Reyes Don Fernado y doña Ysabel" sacado de la obra grande de las cosas memorables de España compuesto por Lucio Marineo Sículo [sic] (1587). En Madrid en casa de la biuda de Aloso Gomez y a su costa impresso''.

Bibliografía
 De las cosas memorables de España. Valdemorillo, Madrid: La Hoja del Monte, 2004, ISBN 84-609-3565-5 
 Pandit Aragoniae veterum primordia regum hocopus et forti..., Zaragoza, Jorge Coci, 1509. Archivo djvu.

Vinclos externos 
 Lucio Marineo Sículo

Cronistas d'Aragón
Escritors de Sicilia
Escritors en castellano
Escritors en latín
Historiadors de Sicilia
Muertos en Valladolit
Sicilianos
1460 (naixencias)